
ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

Έγκριση διενέργειας πρόσχωσης θαλάσσιας έκτασης 
στον Όρμο Κορθίου νήσου Άνδρου, Νομού Κυκλά¬ 
δων . 1 

ΑΠΟΦΑΣΕΙΣ 

Έγκριση Σχεδίου Ανάπτυξης (ΣΧΑΠ) περιοχής δεύτε¬ 
ρης κατοικίας μέσα σε εγκεκριμένη Ζώνη Οικιστι¬ 
κού Ελέγχου (ΖΟΕ) (τέως κοινότητας Μαρμαρίου) 
δήμου Μαρμαρίου (ν. Εύβοιας). 2 


ΔΙ ΑΤΑΓΜΑΤ Α 

(ΐ) 

ΠΡΟΕΔΡΙΚΟ ΔΙΑΤΑΓΜΑ 

Έγκριση διενέργειας πρόσχωσης θαλάσσιας έκτασης 
στον Όρμο Κορθίου νήσου Άνδρου Νομού Κυκλάδων. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 9 του Α.Ν.2344/40 (ΦΕΚ 
154/40 τ.Α’) «περί αιγιαλού και παραλίας» όπως ισχύουν. 

2. Τις διατάξεις των άρθρων 30 και επομένων του από 
11/12.11.1929 Διατάγματος σε συνδυασμό με το άρθρο 
12 του Α.Ν.2344/40. 

3. Την υπ’αριθμ.2172/7.12.1994 (ΦΕΚ 1343 τ.Δ’ 
22.12.94) απόφαση του Νομάρχη Κυκλάδων, περί καθο¬ 
ρισμού των ορίων αιγιαλού και δημιουργίας ζώνης παρα¬ 
λίας καθώς και παλαιού αιγιαλού στη θέση «Αγία Αικατε¬ 
ρίνη» έως «Καυτούνι» όρμου Κορθίου ν. Άνδρου, Νομού 
Κυκλάδων. 

4. Το υπ’αριθμ.2382/6.9.96 έγγραφο της Διεύθυνσης 
Τεχνικών Υπηρεσιών Νομαρχιακής Αυτοδιοίκησης Κυ¬ 
κλάδων, με το οποίο ζητά την παραχώρηση του δικαιώμα¬ 
τος χρήσης αιγιαλού για την κατασκευή του έργου «αλι¬ 
ευτικό καταφύγιο» στον όρμο Κορθίου νήσου Άνδρου, Ν. 
Κυκλάδων. 


5. Το υπ’αριθμ.542/1054/96/11.10.96 έγγραφο της 
Δ/νσης Α2 του Γ.Ε.Ν., με το οποίο συμφωνεί για την κα¬ 
τασκευή του αιγουμένου έργου. 

6. Το υπ’αριθμ.919.32189/19/96/ΑΡ.ΣΧ. 1352/6.11.1996 
έγγραφο της Υπηρεσίας Φάρωντου Πολεμικού Ναυτικού. 

7. Το υπ’αριθμ.3117.1/Φ24/ΥΠ05/02/7.11.1996 έγγρα¬ 
φο του Γραφείου Ελέγχου Έργων της Λιμενικής Αστυνο¬ 
μίας του Υπουργείου Εμπορικής Ναυτιλίας. 

8. Την υπ’αριθμ. Δ.Π.235/12.6.97 απόφαση του Γενικού 
Γραμματέα Περιφέρειας Νοτίου Αιγαίου «περί προέγκρι¬ 
σης Χωροθέτησης του αλιευτικού καταφυγίου στον Όρ¬ 
μο Κορθίου νήσου Άνδρου». 

9. Την υπ’αριθμ.42608/96/8.8.97 κοινή Απόφαση Υπουρ¬ 
γών ΠΕΧΩΔΕ και Εμπορικής Ναυτιλίας «περί έργκρισης 
περιβαλλοντικών όρων για την κατασκευή του αλιευτικού 
καταφυγίου στον Όρμο Κορθίου νήσου Άνδρου. 

10. Το από 4.6.97 πρακτικό της Νομαρχιακής Επιτροπής 
Χωροταξίας Περιβάλλοντος (ΝΕΧΩΠ) Ν. Κυκλάδων. 

11. Το υπ’αριθμ.3172Π.Ε/7.4.97 έγγραφο της Εφορείας 
Εναλίων Αρχαιοτήτων του Υπουργείου Πολιτισμού. 

12. Το υπ’αριθμ.504051/21.5.97 έγγραφο του Ελληνι¬ 
κού Οργανισμού Τουρισμού (Ε.Ο.Τ.). 

13. Το υπ’αριθμ.9379/3.12.97 έγγραφο της Δ/νσης Υγεί¬ 
ας Πρόνοιας της Νομαρχιακής Αυτοδιοίκησης Ν. Κυκλά¬ 
δων. 

14. Την υπ’αριθμ. Τ.Υ.845/18.3.98 απόφαση του Νομάρ¬ 
χη Κυκλάδων περί έγκρισης της μελέτης των έργων. 

15. Το υπ’αριθμ.1/19.1.1998 πρακτικό της Επιτροπής 
Δημοσίων Κτημάτων Νομού Κυκλάδων. 

16. Την υπ’αριθμ.341/Φ έργου/1.2.98 πρόταση - εισήγη¬ 
ση της Κτηματικής Υπηρεσίας Νομ. Κυκλάδων. 

17. Την υπ’αριθμ.1113240/8551 Π.Ε/Β0010/12.2.1999 
απόφαση του Υπουργού Οικονομικών με την οποία πα- 
ραχωρήθηκε στη Δ/νση Τεχνικών Υπηρεσιών Νομ. Κυκλά¬ 
δων απευθείας το δικαίωμα χρήσης τμήματος αιγιαλού, 
εμβαδού 3.260 τ.μ. στον όρμο Κορθίου ν. Άνδρου, για την 
εκτέλεση του έργου «αλιευτικό καταφύγιο». 

18. Την υπ’αριθμ. 1107147/1239/0006Α74.10.96 (ΦΕΚ 
922 τ.Β’ 7.10.96) απόφαση των Πρωθυπουργού και 
Υπουργού Οικονομικών, που αφορά στην ανάθεση αρμο¬ 
διοτήτων του Υπουργού Οικονομικών στους Υφυπουρ¬ 
γούς. 

Με πρόταση του Υφυπουργού Οικονομικών, αποφασί¬ 
ζουμε: 

Άρθρο Μόνο 

Εγκρίνεται, την από το Δημόσιο διενέργεια πρόσχωσης 
θαλάσσιας έκτασης, συνολικού εμβαδού τριών χιλιάδων 
επτακοσίων πενήντα τετραγωνικών μέτρων (3.750 τ.μ.), 
στη θέση Όρμος Κορθίου νήσου Άνδρου, για την κατα¬ 
σκευή αλιευτικού καταφυγίου, όπως αυτό εικονίζεται στο 
από 8.6.1994 τοπογραφικό διάγραμμα κλίμακας 1:500 
του συντάξαντα τοπογράφου Μηχανικού Αυγουστή Λε- 
φάκη, υπαλλήλου της Δ/νσης Τεχνικών Υπηρεσιών Νομού 
Κυκλάδων μετά στοιχεία Ε2 (1-2-3-4-5-6-7-8-9-10-11-12- 
13-14-15-16-17-18-19-20-21-1), που θεωρήθηκε στις 
8.2.1999 από τον Προϊστάμενο του Τμήματος αιγιαλού 
της Δ/νσης Τεχνικών Υπηρεσιών του Υπουργείου Οικονο¬ 
μικών Σινάνογλου Ιωάννη. 

Η προαναφερόμενη πρόσχωση να γίνει από τη Δ/νση 
Τεχνικών Υπηρεσιών για την κατασκευή του έργου αλιευ¬ 
τικό καταφύγιο προς εξυπηρέτηση κατά κύριο λόγο αλι¬ 
ευτικών σκαφών της περιοχής. 

Κατά τη πρόσχωση και μετά από αυτή να τηρηθούν όλοι 
οι όροι που έχουν τεθεί με τα έγγραφα 542/1054/96/ 
11.10.96 της Δ/νσης Α2 του ΓΕΝ, 919.32189/19/96/ΑΡ 
ΣΧ/1352/6.11.96 της Υπηρεσίας Φάρων του Πολεμικού 
Ναυτικού, 3117.1 /Φ24/ΥΠΟ5/02/7.11.1996 της Δ/νσης Λι¬ 
μενικής Αστυνομίας του ΥΕΝ, Δ.Π.235/12.6.97 απόφαση 
του Γενικού Γραμματέα Νοτίου Αιγαίου, 42608/96/8.8.97 
κοινή Απόφαση Υπουργών ΠΕΧΩΔΕ και ΥΕΝ, το από 
4.6.97 πρακτικό της ΝΕΧΩΠ,το 3172Π.Ε/7.4.97 της Εφο¬ 
ρείας Εναλίων Αρχαιοτήτων του Υπουργείου Πολιτισμού, 
504051/21.5.97 του Ελληνικού Οργανισμού Τουρισμού, 
9379/3.12.97 της Δ/νσης Υγείας-Πρόνοιας, Νομαρχιακής 
Αυτοδιοίκησης Κυκλάδων, Τ.Υ.845/18.3.98 απόφαση του 
Νομάρχη Κυκλάδων περί έγκρισης της μελέτης του έρ¬ 
γου, 1113240/8551 Π.Ε/Β0010/12.2.1999 απόφαση του 
Υπουργού Οικονομικών. 

Κατά την κατασκευή του έργου τα βυθοκορρήματα από 
τις εκσκαφές να απορριφθούν σε βάθη άνω των πενήντα 
(50) μέτρων, η ισοβαθής των οποίων διέρχεται 1,3 ναυτι¬ 
κά μίλια ανατολικά της θέσης κατασκευής των έργων. 

Να εξασφαλιστεί ότι τα βάθη στα πρόσγεια του έργου 
θα είναι μεγαλύτερα από εκείνα στο εσωτερικό της λιμε- 
νολεκάνης που θα δημιουργηθεί. 

Να τοποθετηθούν ελαστικά παραβλήματα παρά τις θέ¬ 
σεις παραβολής των σκαφών, προς αποφυγή ενδεχομέ¬ 
νων ναυτιλιακών κινδύνων. 

Να προβλεφθεί η κατασκευή έργων υποδομής για την 
εγκατάσταση δικτύων ηλεκτροδοτήσεως, υδροδοτήσε- 
ως, πυροσβέσεως κ.λ.π. 

Να ενημερωθεί εγκαίρως η Υδρογραφική Υπηρεσία για 
την ημερομηνία έναρξης των εργασιών και το προβλεπό- 
μενο πέρας αυτών, προκειμένου να προβεί στην έκδοση 
των σχετικών προαγγελιών για την ενημέρωση των ναυτι- 
λομένων. 

Μετά το πέρας των έργων να αποσταλλεί στην ίδια ως 
άνω Υπηρεσία λεπτομερής οριζοντιογραφία και ακριβές 
βυθομετρικό διάγραμμα για την ενημέρωση των αντιστοί¬ 
χων ΧΕΕ και λοιπών ναυτιλιακών εκδόσεων. 

Να φωτοσημανθούν τα έργα προσωρινά, σύμφωνα με 
το άρθρο 21 Ν. 1629/1951 «Περί Φάρων». 

Το ύψος του φανού από την επιφάνεια της θάλασσας να 
είναι μεγαλύτερο από (1) ένα μέτρο. 

Η έναρξη λειτουργίας της προσωρινής φωτοσήμανσης 
όπως και κάθε μεταβολή αυτής με την πρόοδο των έργων 


να γνωστοποιείται στην Υπηρεσία Φάρων με κοινοποίηση 
στην Υδρογραφική Υπηρεσία, μνημονεύονταςτα ακόλου¬ 
θα στοιχεία: 

α. Είδος φανού, χρώμα φωτός και χαρακτηριστικό. 

β. Ακριβής θέση φανού και χάρτης από το οποίο έχειλη- 
φθείτο στίγμα. 

γ. Ακριβές ύψος φανού από την επιφάνεια της θάλασ¬ 
σας. 

δ. Απόσταση από την οποία ο φανός είναι ορατός σε 
ναυτικά μίλια. 

ε. Είδος υποδοχής επάνω στην οποία είναι τοποθετημέ¬ 
νος ο φανός προκειμένου να εκδοθεί αγγελία ενημέρω¬ 
σης των ναυτιλομένων. 

Για την αποφυγή ναυτικών ατυχημάτων η προσωρινή 
φωτοσήμανση πρέπει να εξακολουθήσει να λειτουργεί 
και στην περίπτωση διακοπής των έργων ή πέρατος αυ¬ 
τών μέχρι και την έναρξη λειτουργίας της οριστικής φω¬ 
τοσήμανσης. 

Να αποσταλούν στην Υπηρεσία Φάρων τα ακόλουθα 
στοιχεία, προκειμένου να δοθούν οδηγίες για την οριστι¬ 
κή φωτοσήμανση. 

α. Τεχνική Έκθεση με την περιγραφή των επί μέρους έρ¬ 
γων που να περιλαμβάνει τοπογραφικό - βυθομετρικό 
διάγραμμα ολόκληρης της περιοχής γύρω από τα έργα 
σε κλίμακα 1:2000 και στο οποίο να φαίνονται τα έργα που 
προβλέπεται να εκτελεστούν. 

β. Τα τελικά κατασκευαστικά σχέδια των έργων, στην 
τωρινή κατάστασή τους, καθώς και τον προβλεπόμενο 
χρόνο ολοκλήρωσής τους. 

γ. Τυχόν υφιστάμενες προβλέψεις επέκτασης, τροπο¬ 
ποίησης κ.λ.π. των έργων, καθώς και την προβλεπόμενη 
χρονολογία επέκτασής τους. 

Επισημαίνεται η ποινική και αστική ευθύνη του Φυσικού 
ή Νομικού Προσώπου για το οποίο εκτελούνται τα έργα 
στην περίπτωση ναυτικού ατυχήματος, επειδή δεν ελή- 
φθησαν τα αναγκαία μέτρα φωτοσημάνσεως όπως ορί¬ 
ζει ο νόμος. 

Να τηρηθούν οι περιβαλλοντικοί όροι που τίθενται και 
εγκρίνονται με την υπ’αριθμ.42608/96/8.8.97 κοινή 
Υπουργική Απόφαση, Υπουργών ΠΕΧΩΔΕ και Εμπορικής 
Ναυτιλίας. 

Οι αναφερόμενοι στην πιο πάνω απόφαση Περιβαλλο¬ 
ντικοί Όροι ισχύουν μέχρι 31.12.2007 και με την προϋπό¬ 
θεση ότι θατηρούνται τα στοιχεία που αναφέρονται στην 
εγκριθείσα Μελέτη Περιβαλλοντικών Επιπτώσεων των 
έργων. 

Η Μελέτη Περιβαλλοντικών Επιπτώσεων πρέπει σε κά¬ 
θε έλεγχο να βρίσκεται στα γραφεία της Κοινότητας Κορ¬ 
θίου και να επιδεικνύεται σε κάθε αρμόδιο σύμφωνα με 
την κείμενη νομοθεσία. 

Ο ανάδοχος του έργου (εργολάβος) πριν την έναρξη 
των εργασιών να ενημερώσει την Λιμενική Αρχή Ανδρου 
προκειμένου να εφοδιαστεί με την προβλεπόμενη στο άρ¬ 
θρο 260 Γ.Κ.Λ άδεια. Επίσης να λάβει όλα τα απαραίτητα 
μέτρα προστασίας για την αποφυγή ρύπανσης του θα¬ 
λάσσιου περιβάλλοντος που θα του υποδείξει η Λιμενική 
Αρχή σύμφωνα με την ισχύουσα νομοθεσία. 

Να υπάρχει θετική γνωμάτευση Αρμοδίου Κρατικού Ερ¬ 
γαστηρίου (ΕΚΘΕ) για την διασκόρπιση τωνβυθοκορρη- 
μάτων στο θαλάσσιο χώρο από την οποία να προκύπτει 
ότι τα υλικά δεν είναι επιβλαβή για το θαλάσσιο περιβάλ¬ 
λον. 

Να κατασκευαστούν ευκολίες υποδοχής για την παρα- 

λαβή πετρελαιοειδών καταλοίπων και απορριμάτων των 
σκαφών που θα προσεγγίζουν. Επίσης να προβλεφθεί η 
εγκατάσταση σύγχρονου συστήματος πυρόσβεσης κα¬ 
τάλληλου για την κάλυψη των αναγκών, σύμφωνα με τις 
υποδείξεις της Πυροσβεστικής Υπηρεσίας. 

Να προβλεφθεί εγκατάσταση υπαλλήλων και επαρκών 
χώρων υγιεινής, καθώς επίσης και κατασκευές για την 
δυνατότητα εξυπηρέτησης ατόμων με ειδικές ανάγκες. 

Να γίνει εφοδιασμός με όλα τα απαραίτητα τεχνικά μέ¬ 
σα και εξοπλισμό αντιμετώπισης εκτάκτων περιστατικών 
ρύπανσης της θάλασσας από πετρελαιοειδή (πλωτά 
φράγματα, απορροφητικές - διασκορπιστικές ουσίες 
κ.λ.π) που θα υποδειχθούν από την οικεία Λιμενική Αρχή. 

Να ενημερωθεί η Λιμενική Αρχή Άνδρου για την έναρ¬ 
ξη και το πέρας των εργασιών. 

Νατηρηθούν οι διατάξεις του Κ.Ν.5351/32 «Περί Αρχαι¬ 
οτήτων». 

Σε περίπτωση ανεύρεσης εναλίων αρχαιοτήτων κατά 
την διάρκεια των εργασιών να ειδοποιηθεί αμέσως η Εφο¬ 
ρεία Εναλίων Αρχαιοτήτων, προκειμένου να προβεί στις 
κατά νόμο αρμοδιότητές της. 

Να γνωστοποιηθεί στην Υδρογραφική Υπηρεσία η 
έναρξη και το τέλος κατασκευής των έργων και μετά την 
εκτέλεσή τους να αποσταλλούν σ’ αυτήν σχεδιαγράμμα¬ 
τα κλίμακας 1:500, που να δείχνουν τα έργα που έγιναν 
μαζί με τα γύρω από αυτά βάθη, καθώς και σχεδιαγράμ¬ 
ματα κλίμακας 1:20.000, τα οποία να δείχνουν τη γεω¬ 
γραφική θέση των έργων που εκτελέστηκαν. 

Ο χώρος, στον οποίο θα εκτελεστούντα έργα να παρα- 
μείνει κοινόχρηστος. 

Τα έργα που θα γίνουν στον αιγιαλό ανήκουν στο Δημό¬ 
σιο, χωρίς τούτο να υποχρεούται να καταβάλει καμιά απο¬ 
ζημίωση. 

Το παραχωρούμενο δικαίωμα χρήσης αιγιαλού μπορεί 
ν’ ανακληθεί εκ μέρουςτου Δημοσίου για λόγους Εθνικής 
ανάγκης, άμυνας και ασφάλειας της χώρας, αλλά και για 
λόγους κατασκευής δημοσίων και λιμενικών έργων, όπως 
και για λόγους παράβασης των όρων με τους οποίους χο¬ 
ρηγείται η άδεια. 

Στις περιπτώσεις αυτές ο φορέας εκτέλεσης ή διαχεί¬ 
ρισης υποχρεούται να εγκαταλείψει τη χρήση και γενικά 


όλο το έργο, μέσα σε τακτική προθεσμία, χωρίς καμιά 
αξίωση από το Δημόσιο για οποιαδήποτε αποζημίωση. 

Η Δ/νση Τεχνικών Υπηρεσιώντης Νομαρχιακής Αυτοδι¬ 
οίκησης Κυκλάδων να παρακολουθεί την κανονική εκτέ¬ 
λεση των εργασιών σε συνεργασία με την αρμόδια Λιμε¬ 
νική Αρχή και να αναφέρει στην Κτηματική Υπηρεσία Κυ¬ 
κλάδων κάθε διαπιστούμενη παράβαση. Επίσηςτο Τμήμα 
Υγιεινής της πιο πάνω Νομαρχιακής Αυτοδιοίκησης να 
καταβάλει κάθε προσπάθεια και να λάβει τα αναγκαία μέ¬ 
τρα, προκειμένου να αποφευχθεί η ρύπανση της θαλάσ¬ 
σιας περιοχής. 

Μετά το τέλος των προσχώσεων θα δημιουργηθεί νέος 
αιγιαλός και παραλία, των οποίων τα όρια θα καθορι- 
σθούν από την αρμόδια Επιτροπή καθορισμού ορίων αι- 
γιαλού και παραλίας και θέσεων αμμοληψίας, ο παλαιός 
αιγιαλός δε, καθώς και το γήπεδο που θα δημιουργηθεί 
από τις προσχώσεις, μετά τον καθορισμό των νέων οριο- 
γραμμών αιγιαλού, παραλίας και παλαιού αιγιαλού, να 
εμβαδομετρηθεί, να οριοθετηθεί και να καταγραφεί από 
την αρμόδια Κτηματική Υπηρεσία Νομού Κυκλάδων, ως 
κτήμα του Δημοσίου, του οποίου η πλήρης κυριότητα 
ανήκει στο Δημόσιο. 

Απαγορεύεται η εκτέλεση οποιουδήποτε άλλου έργου 
στην ως άνω περιοχή, χωρίς την έκδοση σχετικής αδείας 
από την αρμόδια Αρχή. 

Ομοίως απαγορεύεται η χρησιμοποίηση του παραχω- 
ρουμένου χώρου για σκοπούς ξένους απ’αυτούς που κα¬ 
θορίζονται με την απόφαση παραχώρησης και με το πα¬ 
ρόν Προεδρικό Διάταγμα. 

Στον Υφυπουργό Οικονομικών αναθέτουμε τη δημοσί¬ 
ευση και εκτέλεση του παρόντος Διατάγματος. 

Αθήνα 20 Ιανουάριου 2000 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 
ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΓΕΩΡΓΙΟΣ ΔΡΥΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΠΟΦΑΣΕΙΣ 

Αριθ. 1724/319 

Έγκριση Σχεδίου Ανάπτυξης (ΣΧΑΠ) περιοχής δεύτερης 
κατοικίας μέσα σε εγκεκριμένη Ζώνη Οικιστικού Ελέγ¬ 
χου (ΖΟΕ) (τέως κοινότητας Μαρμαρίου) δήμου Μαρ- 
μαρίου (ν. Εύβοιας). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1) Τις διατάξεις των παρ. 1,2, 3α, 4 και 6 του άρθρου 1 
του Ν. 2242/1994 «Πολεοδόμηση περιοχών δεύτερης κα¬ 
τοικίας σε Ζώνες Οικιστικού Ελέγχου, προστασία φυσι¬ 
κού και δομημένου περιβάλλοντος και άλλες διατάξεις» 
(Α' 162). 

2) Τις διατάξεις του άρθρου 29 του Ν. 1558/1985 «Κυ¬ 
βέρνηση και Κυβερνητικά Όργανα» (Α’ 137) ,όπως προ¬ 
στέθηκε με το άρθρο 27 του Ν. 2081/1992 (Α’ 154) και 
αντικαταστάθηκε με την παρ. 2α του άρθρου 1 του 
ν.2469/1997 (Α’ 38). 

3) Τις διατάξεις της παρ.5 του άρθρου 25 του Ν.2508/ 
1997 «Βιώσιμη οικιστική ανάπτυξη των πόλεων και οικι¬ 
σμών της χώρας και άλλες διατάξεις» (Α’ 124). 

4) Την υπ’αριθμ.Δ17α/03/99/Φ.2.2.1/29-10-1996 από¬ 
φαση του Πρωθυπουργού και του Υπουργού Περιβάλλο¬ 
ντος Χωροταξίας και Δημοσίων Έργων. «Ανάθεση αρμο¬ 
διοτήτων Υπουργού Περιβάλλοντος Χωροταξίας και Δη¬ 
μοσίων Έργων στους Υφυπουργούς Περιβάλλοντος 
Χωροταξίας και Δημοσίων Έργων Χρήστο Βερελή και Θε¬ 
όδωρο Κολιοπάνο (1006 Β/4-11-1996)». 

5) Την 91103/6776/3.11.1994 απόφαση του Υπουργού 
Περιβάλλοντος, Χωροταξίας και Δημοσίων Έργων «Κα¬ 
θορισμός προδιαγραφών εκπόνησης Σχεδίου Ανάπτυξης 
Περιοχών δεύτερης κατοικίας (ΣΧΑΠ) μέσα σε εγκεκριμέ¬ 
νες Ζώνες Οικιστικού Ελέγχου (Ζ.Ο.Ε.)» (Β 851). 

6) Τη Μελέτη Σχεδίου Ανάπτυξης περιοχών Παραθερι- 
στικής Κατοικίας (ΣΧΑΠ) κοινότητας Μαρμαρίου Ν.Εύ¬ 
βοιας,η οποία εκπονήθηκε το 1998 από τη Δ/νση Χωροτα¬ 
ξίας του Υπουργείου Περιβάλλοντος Χωροταξίας και Δη¬ 
μοσίων Έργων. 

7) Το 19288/3773/14.7.1998 έγγραφο της Δ/νσης Χω¬ 
ροταξίας προς την κοινότητα Μαρμαρίου. 

8) Την 6/1999 γνωμοδότηση του Κεντρικού Συμβουλίου 
Χωροταξίας Οικισμού και Περιβάλλοντος. 

9) Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 


κρατικού προϋπολογισμού και του οικείου Ο.Τ.Α., απο¬ 
φασίζουμε: 

1. Εγκρίνεται Σχέδιο Ανάπτυξης παραβεριστι κής κατοι¬ 
κίας (ΣΧΑΠ) τμήματος της περιοχής «Φηγιά» (τέως κοινό¬ 
τητας Μαρμαρίου) δήμου Μαρμαρίου (Ν. Εύβοιας), που 
έχει καθοριστεί ως περιοχή δεύτερης κατοικίας με το από 
28.8.1989 Π.Δ/γμα «Καθορισμός Ζώνης Οικιστικού Ελέγ¬ 
χου (ΖΟΕ) κατωτάτου ορίου κατάτμησης και λοιπών όρων 
και περιορισμών δόμησης στην εκτός του εγκεκριμένου 
ρυμοτομικού σχεδίου και εκτός ορίων οικισμών προ του 
έτους 1923 περιοχή της κοινότητας Μαρμαρίου (Ν. Εύ¬ 
βοιας) (Δ’ 587), όπως η περιοχή φαίνεται με μαύρη σκια- 
γράφιση στο σχετικό πρωτότυπο διάγραμμα σε κλίμακα 
1:5000,που θεωρήθηκε από τον Προϊστάμενο της Δ/νσης 
Τοπογραφικών Εφαρμογών με την 1724/2000 πράξη του 
και που αντίτυπό του σε φωτοσμίκρυνση δημοσιεύεται με 
την παρούσα απόφαση με τους εξής όρους και προϋπο¬ 
θέσεις: 

Η εκπόνηση της πολεοδομικής μελέτης να γίνει σύμφω¬ 
να με τις παρακάτω κατευθύνσεις: 

α) Διατήρηση και. ανάδειξη της φυσιογνωμίας της πε- 
ριοχής. 

β) Προστασία του παραλιακού υγροτόπου (έλους). 

γ) Οριοθέτηση και διευθέτηση των υφισταμένων ρεμά¬ 
των και οριοθέτηση της Ζώνης μέγιστης πλημμυρικής 
εξάπλωσης. 

δ) Πρόβλεψη κυκλοφοριακής μελέτης με την οποία ο 
οδικός άξονας Μαρμαρίου - Φηγιά θα παρακάμψειτην πο- 
λεοδομούμενη περιοχή και παράλληλα θα προβλέπει τη 
δημιουργία χώρων στάθμευσης και δικτύου πεζοδρόμη¬ 
σης. 

ε) Διαμόρφωση παραλιακής ζώνης για κοινόχρηστους 
χώρους με το κατά το δυνατόν μεγαλύτερο βάθος. 

ζ) Την εξασφάλιση της μεγίστης πυκνότητας 10 
ατ/στρέμμα και μέσο συντελεστής δόμησης 0,3. 

Η πυκνότητα έχει υπολογισθεί με σταθερότυπο 25 
τ. μ./άτομα, σύμφωνα με την σημερινή εικόνα οικονομικής 
και κοινωνικής κατάστασης της περιοχής. 

η) Ανάπτυξη της περιοχής με κανονιστικούς όρους δό- 
μησης. 

2. Η ισχύς της παρούσας απόφασης αρχίζει από τη δη¬ 
μοσίευση της στην Εφημερίδα της Κυβερνήσεως. 

Αθήνα,25 Ιανουάριου 2000 

Ο ΥΦΥΠΟΥΡΓΟΣ 

Θ. ΚΟΛΙΟΠΑΝΟΣ 

